Baldur Ragnarsson

Baldur Ragnarsson ( - 25-an de decembro 2018) estis islanda instruisto kaj verkisto de poemoj, interalie esperantaj.

Vivo 

Baldur Ragnarsson vivis en Rejkjaviko. Profesie li estis instruisto kaj lerneja ĉefinspektoro. Li estis ano de la verkista asocio de Islando.

Esperanto 

Li lernis Esperanton kiel gimnaziano en 1949 kaj aktivas movade (lande kaj internacie) ekde 1952.

Baldur estis prezidanto de Islanda Esperanto-Asocio dum multaj jaroj. Li prezidis la Belartajn Konkursojn de UEA ekde 1975 ĝis 1985, estis LKK-prezidanto de la UK 1977 en Rejkjaviko kaj vicprezidanto de UEA pri kulturo kaj edukado de 1980 ĝis 1986. Li poste iĝis honora membro de UEA.

Membro de la Akademio de Esperanto ekde 1979 kaj redakciano de Norda Prismo 1958-1974, ricevis en 1964 la "Arĝentan spronon de KOKO" pro originala verkado.

En 2007, Esperantlingva Verkista Asocio elektis lin kiel kandidaton al Nobel-premio pri literaturo post la morto de William Auld.

Verkoj 

Baldur verkis islandlingve poemlibrojn kaj fakajn librojn pri la islanda lingvo. En Esperanto li verkis du famajn poemkolektojn, nome Ŝtupoj sen Nomo kaj Esploroj.

En 2007 aperis ĉe Edistudio La lingvo serena, lia plenverkaro: ĝi enhavas la du poemarojn, ĉiujn disajn poemojn kaj ĉiujn eseojn pri diversaj kampoj de la lingva kaj literatura kulturo pri kiuj li okupiĝis. Enkondukas liajn verkojn en la libro eseoj de Mauro Nervi, kiu ĉefredaktis La lingvo serena, Renato Corsetti, Marjorie Boulton, Jorge Camacho, Probal Daŝgupto, Edwin de Kock, Nicola Ruggiero, Humphrey Tonkin.

Poemaroj 

 Ŝtupoj sen Nomo 1959
 Esploroj 1974
 La Lingvo Serena 2007
 La Neceso Akceptebla 2008
 La Fontoj Nevideblaj 2010
 Laŭ Neplanitaj Padoj 2013
 Momentoj kaj Meditoj 2016

Tradukaĵoj el la islanda 

 Sub Stelo Rigida (Traduko de du poemaroj sub unu titolo de la islanda poeto Torstein fra Hamri) 1963
 Islandaj Pravoĉoj (Traduko de tri rakontoj kaj unu poemo el la antikva islanda literaturo) 1964
 Sagao de Njal (Traduko de la plej granda el la antikvaj islandaj sagaoj), aperis ĉe Flandra Esperanto-Ligo en Antverpeno en la Serio Stafeto en 2003 ISBN 90-77066-07-1 
 Sendependaj Homoj (Traduko de romano de Halldór Laxness pri islandaj kamparanoj je la komenco de l'20a jarcento) 2007
 Edda (La precipa fonto pri la antikva mitologio de la nordiaj popoloj, traduko de la verko de Snorri Sturluson) 2008
 Vundebla Loko (Traduko de poemoj de la plurfoje premiita islanda verkistino Gerður Kristný) 2009
 Sagao de la Volsungoj - kaj ghiaj fontoj (Traduko de la plej fama de la t.n. pratempaj sagaoj, kiuj temas pri pranordiaj (ĝermanaj) mitologiaj herooj) 2011
 Sagao de Egil (Traduko de unu el la 40 t.n. Sagaoj de Islandanoj) 2011
Krome dekoj da tradukoj en diversaj revuoj, lastatempe ĉefe en la revuo La tradukisto .

Eseoj 

 La Sagaoj kaj Zamenhof: stabiligaj faktoroj 1982
 La Poezia Arto (Kvin prelegoj faritaj en la kadro de la 26-a Kultura Semajnfino de SEL) 1988
 Studado de alia lingvo 1982
 La proza poemo: la ĝenro, ĝiaj latentoj kaj aplikoj 1987
 Cent jaroj de poezio en Esperanto. Memorlibro pri la internacia jubilea Esperanto-konferenco. Cent jaroj de Esperanto-kulturo. 1989
 Tradukante la antikvan islandan literaturon en Esperanto Menade bal püki bal. Festlibro por Reinhard Haupenthal. 1998
 La poezio de la skaldoj Festlibro por André Albault.
 La fono kaj la fronto: kelkaj konsideroj pri semiotikaj aspektoj de la Esperanta poezio Lingva arto, jubileta libro omaĝe al William Auld kaj Marjorie Boulton  1999, 217 pp. ISBN 92-9017-064-6
 La poemoj de Armand Su 1993
 Kombino de poeta virtuozeco kaj ties instrumento Ĉefartikolo pri Poemo de Utnoa de Abel Montagut. 1994
 La lingvo serena 2007
 Verki poezion en Esperanto IKU 2008
 Esperanto kiel anti-lingvo Universidad de La Laguna, Salamanca, 3,266 pp., 1986 ISBN 84-600-4290-1

Aliaj 
Kontribuis al Beletra Almanako BA1, BA2, BA3, BA5, BA6, BA10, BA11, BA12, BA13, BA14, BA17. Vidu ankaŭ : Metodiko en la Praktiko.

Eksteraj ligiloj 
 
 Prezento pri Baldur Ragnarsson en la ttt-ejo de la Islanda Verkista Asocio
 Baldur Ragnarsson en  Originala literaturo Esperanta
 Paĝo de Baldur Ragnarsson en la retejo de lia novjorka eldonejo Mondial
 Baldur Ragnarsson  en Literaturo, en la reto, en Esperanto 
 La insulo de l' poeto 
 Raŭka rido 
 La simbolo 
 Finosortas
 La filozofio 
 Renaskiĝo 
 ...sed ankaŭ tiu tempo... 
 Artikolo en Libera Folio 
La lingvo serena kaj la cerbo hermeta, de Jorge Camacho
 Recenzo pri Sagao de Njal aperinta en  Monato
 Filmeto pri La poezio de Baldur Ragnarsson - Jorge Camacho dum 75-a Hispana Kongreso de Esperanto en Jutubo

Akademio de Esperanto
Estraranoj de UEA
Honoraj membroj de UEA
Islandaj esperantistoj
Islandaj verkistoj
Tradukistoj al Esperanto